ທ່ານ Ban Ki-moon ຮຽກຮ້ອງ​ ໃຫ້​ທຸກຝ່າຍ​ ທີ່ສູ້​ລົບ​ກັນ​ ໃນ​ເຢ​ເມັນ ​ເຄົາລົບ​ການຢຸດ​ຍິງ
ການ​ເຈ​ລາ​ຈາ​ ສັນຕິພາບ ​ແມ່ນ​ຄວາມ​ພະຍາຍາມ ຄັ້ງທຳ​ອິດ ​ທາງ​ດ້ານ​ການ​ທູດ​ ເພື່ອ​ແກ້​ບັນຫາ​ຂັດ​ແຍ້​ງ ນັບ​ຕັ້ງ​ແຕ່ ຄວາມຮຸນແຮງໄດ້​ທະວີ​ຂຶ້ນ ເມື່ອສາມປີຜ່ານມາ.
ເລຂາທິການໃຫຍ່ອົງການສະຫະປະຊາຊາດ ທ່ານ Ban Ki-moon ຮຽກຮ້ອງໃນວັນຈັນມື້ນີ້ ໃຫ້ທຸກຝ່າຍທີ່ສູ້ລົບກັນ ໃນເຢເມັນ ເຄົາລົບຂໍ້ຕົກລົງຢຸດຍິງ ດ້ານມະນຸດສະທຳ ຢ່າງ ນ້ອຍສອງອາທິດໃນລະຫວ່າງ ເດືອນສັກສິດ Ramadan ຂອງຊາວມຸສລິມ ທີ່ທ່ານກ່າວວ່າ ຄວນເປັນ ເດືອນ Ramadan ຈະເລີ້ມຂຶ້ນ ພາຍໃນທ້າຍ ອາທິດນີ້ ທ່ານບານ ກ່າວຢູ່ທີ່ນະຄອນ Geneva ບ່ອນທີ່ ທ່ານ Ismail Ould Cheick Ahmed ທູດພິເສດຮັບຜິດຊອບເລື້ອງເຢເມນ ຂອງທ່ານ ມີກຳນົດຈະທຳການພົບປະຕ່າງຫາກ ກັບຄະນະຜູ້ຕາງໜ້າລັດຖະບານ ປະທາ ນາທິບໍດີ Abb Rabbu Mansour Hadi ທີ່ລີ້ໄພຢູ່ໃນຕ່າງປະເທດ ແລະພວກກະບົດ Houthi ຜູ້ທີ່ຍຶດຄອງ ນະຄອນຫຼວງເຢເມັນ ຢູ່ນັ້ນ ທ່ານບານ ກ່າວວ່າ ການເຈລາຈາສັນຕິພາບ ແມ່ນຄວາມພະຍາຍາມຄັ້ງທຳອິດ ທາງດ້ານການທູດ ເພື່ອແກ້ ບັນຫາຂັດແຍ້ງ ນັບຕັ້ງແຕ່ຄວາມຮຸນແຮງໄດ້ທະວີຂຶ້ນ ເມື່ອສາມເດືອນຜ່ານມາ ກາຍເປັນ ຄວາມເປັນທຳໃນຂົງເຂດ ແຕ່ການເຈລະຈາດັ່ງກ່າວ ແມ່ນຄາດກັນວ່າ ຈະບໍ່ເປັນການ ປະຊຸມ ແບບ ເຊິ່ງໜ້າ ໂຄສົກອົງການສະຫະປະຊາຊາດ ທ່ານ Ahmad Fawzi ກ່າວໃນວັນອາທິດວານນີ້ ວ່າ ຄວາມຫວັງກໍແມ່ນ ອັນທີ່ເອີ້ນວ່າ  ຊຶ່ງຈະໄດ້ຮັບການ ພັດທະນາ ໃຫ້ກາຍເປັນການເຈລະຈາແບບເຊິ່ງໜ້າ ທ່ານ ບານ ໄດ້ຮຽກຮ້ອງໃຫ້ທັງສອງຝ່າຍ ເຂົ້າຮ່ວມຂັ້ນຕອນດັ່ງກ່າວໂດຍບໍ່ຕັ້ງເງື່ອນໄຂ ລ່ວງໜ້າ ແລະ ກ່າວວ່າ ທ່ານຫວັງວ່າ ກອງປະຊຸມ ຈະເລີ້ມໃຫ້ມີການໂອນອຳນາດທາງ ດ້ານການເມືອງ ຢ່າງສັນຕິໃນເຢເມັນຄືນອີກ ທ່ານ ກ່າວໃນຕອນເຊົ້າວັນຈັນມື້ນີ້ ວ່າ ຄະນະຜູ້ຕາງໜ້າ ກຸ່ມ Houthi ແມ່ນໄປຮອດກອງປະຊຸມຊ້າ ແຕ່ຄາດວ່າ ຈະໄປເຖິງ ພາຍໃນມື້ນີ້